Document ID: 32013R1148

REGULAMENTUL DE PUNERE ÎN APLICARE (UE) NR. 1148/2013 AL COMISIEI
din 14 noiembrie 2013
de anulare a înregistrării unei denumiri din Registrul denumirilor de origine protejate și al indicațiilor geografice protejate [Wernesgrüner Bier (IGP)]
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 54 alineatul (1),
întrucât:
(1)
Regulamentul (UE) nr. 1151/2012 a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).
(2)
Germania a prezentat o cerere de anulare a înregistrării denumirii „Wernesgrüner Bier” în temeiul articolului 12 din Regulamentul (CE) nr. 510/2006, înlocuit ulterior de articolul 54 din Regulamentul (UE) nr. 1151/2012.
(3)
În conformitate cu articolul 6 alineatul (2) din Regulamentul (CE) nr. 510/2006, cererea Germaniei de anulare a înregistrării denumirii „Wernesgrüner Bier” a fost publicată în Jurnalul Oficial al Uniunii Europene (3).
(4)
Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, înregistrarea acestei denumiri trebuie, prin urmare, anulată.
(5)
Având în vedere aceste elemente, denumirea trebuie, prin urmare, eliminată din „Registrul denumirilor de origine protejate și al indicațiilor geografice protejate”.
(6)
Măsurile prevăzute în prezentul regulament sunt conforme cu avizul Comitetul pentru politica în domeniul calității produselor agricole,
ADOPTĂ PREZENTUL REGULAMENT:
Articolul 1
Înregistrarea denumirii prevăzute în anexa la prezentul regulament se anulează.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 noiembrie 2013.

Labels: 3
18
17